cyanic-selkie/wikianc huggingface dataset:
Rhea Haines
Rhea Haines (2 Oktober 1894 – 12 Maart 1964) was 'n Amerikaanse aktrise. Sy was bekend vir haar rolle in die rolprente Burning Daylight: The Adventures of 'Burning Daylight' in Alaska (1914), The Pursuit of the Phantom (1914), Little Sunset (1915), en Scarlet Days (1919).
Thitipan Puangchan
Thitipan Puangchan (Thai: ฐิติพันธ์ พ่วงจันทร์, RTGS: Thitiphan Phuangchan, uitgespreek [tʰìʔ.tìʔ.pʰān pʰûa̯ŋ.t͡ɕān]; gebore 1 September 1993), eenvoudig bekend as New (Thai: นิว, RTGS: Nio, uitgespreek [nīw]), is 'n Thaise professionele sokkerspeler wat as middelveldspeler vir die J1 League-klub Oita Trinita en die Thailand-nasionale span speel.
Tanaya Beatty
Tanaya Beatty (gebore 12 Februarie 1991) is 'n Kanadese aktrise. Sy is bekend vir haar rolle in die rolprente Hostiles (2017) en Through Black Spruce (2018), en in die televisiereekse The Night Shift (2014) en Yellowstone (2018).
Meghann Haldeman
Meghann Haldeman is 'n Amerikaanse aktrise. Sy is bekend vir haar rolle in die televisiereekse Camp Wilder (1992), Harts of the West (1993), The Home Court (1995), en Meego (1997).
Combretum adenogonium
Die boom se FSA-nommer is 531.4.
Dissel
thumb|180px|'n Voetdissel.
'n Dissel (Engels: adze of adz) is 'n antieke en veeldoelige instrument soortgelyk aan 'n byl, maar met die kapdeel lynreg met die steel in plaas van parallel. Hulle is sedert die Steentydperk gebruik.
Dissels kan gebruik word om hout te kerf of glad te maak of as 'n skoffel vir landbou. Daar is twee basiese vorms: 'n kort of handdissel, wat met een hand gebruik word, en 'n lang of voetdissel, wat met albei hande gebruik word vir baie sterk hale naby die voete.
Combretum moggii
Die rotsboswilg (Combretum moggii) is 'n boom wat aan die familie Combretaceae behoort. Die plant is endemies aan Gauteng, Limpopo en Mpumalanga.
Die boom se FSA-nommer is 542.
Tautesloop
Die Tautesloop is 'n spruit wat op die hoëveld van Mpumalanga, Suid-Afrika vloei. Sy monding is aan die regterbank van die Elandsrivier langs Machadodorp.
Christine Beaulieu
Christine Beaulieu (gebore 14 Oktober 1981) is 'n Kanadese aktrise. Sy is bekend vir haar rolle in die rolprente Mesrine Part 1: Killer Instinct (2008), Ceci n'est pas un polar (2014), en Le mirage (2015), en in die televisiereeks Hubert et Fanny (2018).
Euryops latifolius
Euryops latifolius is 'n struik wat tot die Asteraceae  familie hoort. Dit is endemies aan die Oos-Kaap en kom vanaf Kirkwood tot by Jeffreysbaai voor. Die plant word as seldsaam beskou, tans is net twee subpopulasies bekend.
2003 Britse Grand Prix
Die 2003 Formule Een Britse Grand Prix is op 20 Julie 2003 op die Silverstone-renbaan in Silverstone, Brittanje gehou. Dit was die elfde wedren van die kampioenskapseisoen en is deur Rubens Barrichello in sy Ferrari gewen.
Ahkam
Ahkam (Arabies: أحكام, aḥkām; "beslissings"; meervoud van ḥukm, حُكْم) is 'n Islamitiese term met verskeie betekenisse. In die Koran beteken ḥukm "arbitrasie", "oordeel", "gesag" of "God se wil". In die vroeë Islamitiese tydperk is verklaar dat net die ḥukm van God (حُكْمُ اللّهِ) aanvaar word. Die woord het in die loop van die Islamitiese geskiedenis nuwe betekenisse verkry, soos 'n wêreldse uitvoerende gesag of 'n hofbeslissing.
1998 Hongaarse Grand Prix
Die 1998 Formule Een Hongaarse Grand Prix is op 16 Augustus 1998 op die Hungaroringrenbaan in Mogyoród, Boedapest Hongarye gehou. Die wedren is deur Michael Schumacher in sy baas se rooi Ferrari gewen.
Ahkam
In die meervoud, ahkam, verwys dit oor die algemeen na spesifieke Islamitiese reëls of na die wetlike beslissings wat afgelei word met die gebruik van die metodologie van fikh. Sjariabeslissings val in een van vyf kategorieë wat as "die vyf beslissings" (al-aḥkām al-khamsa) bekend is: farḍ (verpligtend), mustaḥabb ("aanbevole"), mubāḥ ("neutraal"), makrūh ("afkeurenswaardig") en ḥarām (garaam, "verbode"). Volgens die Islamitiese geleerde Joseph Schacht is die kategorieë eers ontwikkel minstens twee eeue ná Mohammed se tyd.
Vyf beslissings
Die vyf kategorieë waarin Sjariabeslissings val, is:
Dit is 'n sonde of 'n misdaad om 'n verbode daad uit te voer of nie 'n verpligtende daad uit te voer nie. Afkeurenswaardige dade moet liefs vermy word, maar hulle word nie beskou as sondig of strafbaar in 'n hof nie. Om afkeurenswaardige dade te vermy en aanbevole dade uit te voer, laat 'n mens in aanmerking kom vir beloning in die hiernamaals, terwyl God nie oordeel vel oor neutrale dade nie. Juriste stem nie saam oor of die term ḥalāl (galaal) die eerste twee of die eerste vier kategorieë dek nie. Die wetlike en morele oordeel hang af daarvan of die daad uit noodsaaklikheid verrig is.
Voorbeelde van elke beslissing
Farḍ sluit in salat, hadj, Islamitiese begrafnis en om te reageer op As-salamu alaykum (Islamitiese groet). Mustaḥabb sluit in welsyn, om die pubiese en onderarmhare te skeer en As-salamu alaykum. Mubāḥ sluit in eiendomsreg. Makrūh sluit in egskeiding, vloek, om knoffel te eet voor 'n besoek aan 'n moskee en om baie water te gebruik vir rituele reiniging. Harām sluit in onwettige seks en om bloed of verbode kos in te neem.
Noodtoestande
Godsdienstige voorskrifte kan verslap word onder buitengewone omstandighede. Hoewel van Molems verwag word om te vas tydens Ramadaan, word 'n siek man byvoorbeeld aanbeveel om die vas te verbreek as die vas sy gesondheid sal belemmer.
Fatwa
Dit is soortgelyk aan 'n fatwa, maar verskil ook daarvan.
Nicholas Hope
Nicholas Hope (gebore 25 Desember 1958) is 'n Australiese akteur, regisseur, en skrywer. Hy is bekend vir sy rolle in die rolprente Bad Boy Bubby (1993) en Scooby-Doo (2002), en in die televisiereeks Jade of Death (2018).
Sibindirivier
Die Sibindirivier is 'n rivier wat in die noordweste van KwaZulu-Natal, Suid-Afrika vloei. Die rivier ledig in die Buffelsrivier wat later by die Tugela aansluit.
Combretum albiflorum
Combretum albiflorum is 'n boom wat aan die familie Combretaceae behoort. Die plant is endemies aan Madagaskar.
Seekoeispruit
Die Seekoeispruit is 'n takrivier van die Komatirivier in Mpumalanga in Suid-Afrika.
Christian de Graaff
Christian de Graaff was Botswana se Minister van Landbou vanaf 2011 tot 2015, en is 'n lid van die land se parlement vir Ghanzi.
Barbara Hale
Barbara Hale (18 April 1922 – 26 Januarie 2017) was 'n Amerikaanse aktrise. Sy was bekend vir haar rolle in die rolprente The Window (1949), Airport (1970), en The Giant Spider Invasion (1975), en in die televisiereeks Perry Mason (1957).
Bellingwedde
Bellingwedde is 'n voormalige munisipaliteit in die provinsie Groningen in die noordooste van Nederland. Bellingwedde is gestig in 1968 deur die samevoeging van die munisipaliteite Bellingwolde en Wedde. Wedde is die administratiewe setel van die munisipaliteit gewees.
Op 1 Januarie 2018 is Bellingwedde opgegaan in die nuwe munisipaliteit Westerwolde.
Plekke
Bellingwolde, Blijham, Den Ham,Hoorn, Hoornderveen, Klein-Ulsda, Lutjeloo, Morige, Oudeschans, Rhederbrug, Rhederveld, Tjabbesstreek, Veelerveen, Vriescheloo, Wedde, Wedderheide en Wedderveer
Galvarino
As straf vir die opstand word van die gevangenes veroordeel tot die amputasie van hul regterhand en neus. In die geval van leiers, soos hoofman Galvarino, word beide hul hande geamputeer. Hierdie gevangenes word daarna vrygelaat as waarskuwing aan die res van die Mapuche om die weerstand te staak. Mendoza het gehoop dat die Mapuche se militêre leier, generaal Caupolicán, hierdeur geïntimideer sou word om die stryd te laat vaar.
Samantha Bee
Samantha Bee (gebore 25 Oktober 1969) is 'n Kanadese aktrise, skryfster, en vervaardiger. Sy is bekend vir haar rolle in die rolprente The Love Guru (2008), Whatever Works (2009), en Sisters (2015), en in die televisiereeks Full Frontal with Samantha Bee (2016).
Maharana Pratap
Pratap Singh I (9 Mei 1540 - 19 Januarie 1597), bekend in die volksmond as Maharana Pratap, was die 13de koning van Mewar, 'n streek in Noordwes-Indië in die huidige staat Rajasthan. Hy is getiteld 'Mewari Rana' en was vir sy kragtige verset teen sy koninkryk Mewar vanaf die Mughal-keiser Akbar tot sy dood in die jaar 1597.
Dorothy Hale
Dorothy Hale (11 Januarie 1905 – 21 Oktober 1938) was 'n Amerikaanse aktrise. Sy was bekend vir haar rol in die rolprent The Rise of Catherine the Great (1934).
Thomas Alexandre Dumas
Thomas Alexandre Dumas Davy de la Pailleterie (Frans: [tɔma alɛksɑ̃dʁ dyma davi də la pajətʁi]; ook bekend as Alexandre Dumas en Generaal Dumas; 25 Maart 1762 – 26 Februarie 1806) was 'n generaal in die Franse republikeinse leer tydens die Franse Rewolusie. Gedurende die revolusionêre oorloë het Dumas 'n sleutelrol gespeel. Sy strategiese oorwinnings het die hoë bergpasse deur die Alpe in Franse hande gelaat, wat hulle in staat gestel het om 'n nuwe veldtog teen die Oostenrykers in Italië te loods. Dumas het die hoogste rang behaal wat nog ooit deur 'n persoon van Afrika-herkoms in 'n Europese weermag bereik is. Hy was die eerste gekleurde persoon wat as 'n brigadier-generaal aangestel is en die eerste luitenant-generaal (Général de division) en die enigste hoofbevelvoerder van 'n leer (Général d'armée). Hy was later die bevelvoerder van verskeie leergroepe, onder andere die Armée des Alpes, die Armée des Pyrénées orientales en die Armée de l'Ouest. Dumas is ook beroemd as die pa van die bekende Franse skrywer Alexander Dumas (Die drie musketiers, Die Graaf van Monte Christo).
Alan Hopgood
Alan Hopgood (gebore 29 September 1934) is 'n Australiese akteur en skrywer. Hy is bekend vir sy rolle in die rolprente The Blue Lagoon (1980) en Knowing (2009), en in die televisiereekse Prisoner (1979) en Neighbours (1985).
Thomas Alexandre Dumas
Dumas is in Saint-Domingue, in die teenswoordige Haïti, as die seun van 'n Franse edelman en 'n swart slavin gebore. Hierdeur was hy beide 'n slaaf, en 'n lid van die Franse adel. Sy pa het hom in 1776 na Frankryk teruggeneem waar hy 'n goeie opvoeding ontvang het. Nadat hy die leer as 'n gewone soldaat op 24 jarige ouderdom betree het, het hy binne 6 jaar aan die hoof van 53 000 troepe gestaan na sy aanstelling as die hoofbevelvoerder van die Armée des Alpes. Tydens die gevegte in Italië het die vyandelike Oostenrykse troepe hom die bynaam Schwarzer Teufel (Swart Duiwel) gegee. Napoleon het per geleentheid na hom as "die Horatius Cocles van Tirol" verwys (na aanleiding van Horatius Cocles 'n legendaries Romeinse held wat die brug oor die Tiberrivier teen 'n aanvallende leer verdedig het), nadat hy glo man-alleen 'n groep vyandelike soldate by 'n brug oor die Eisackrivier verslaan het. Dumas het aan die hoof van die Franse ruitery gestaan tydens die Expédition d’Égypte, maar sy boot het onklaar geraak tydens sy terugvaart na Frankryk in 1799 en hy is desnoods geforseer om in die vyandelike koninkryk van Napels aan wal te gaan waar hy in die tronk gestop is.
Na sy vrylating in 1801 keer hy terug na Frankryk na sy vrou Marie-Louise Élisabeth Labouret, die dogter van 'n herbergier, met wie hy in 1792 getrou het. Hulle het twee dogters gehad, Marie-Alexandrine en Louise-Alexandrine en 'n seun Alexandre wat later groot roem as die skrywer van avontuurverhale sou verwerf. Baie van die karakters in sy verhale is deur sy pa se loopbaan geïnspireer.
Koffie-enema
'n Koffie-enema is die prosedure waarmee koffie deur die anus gespuit word om die rektum en dikderm te reinig. Daar is geen mediese of ander wetenskaplike bewyse van 'n positiewe uitwerking van 'n koffie-enema nie. Die proses kan lei tot bloedvergiftiging, erge elektrolietwanbalans, kolitis, proktokolitis, interne brandwonde, rektale perforasie en selfs breinabsesse of hartversaking.
Geskiedenis
Die idee van kolonreiniging dateer van die tydperk van die antieke Egiptenare en die idee om koffie vir 'n enema te gebruik is nie nuut nie. Dit is in 1917 ontwikkel en verskyn tot 1972 in die Merck-handboek.
In 1920 het Duitse wetenskaplikes die effek van kafeïen op die galbuise en dunderm ondersoek. Max Gerson het voorgestel dat koffie-enemas 'n positiewe uitwerking op die spysverteringstelsel het. Gerson het gesê dit het positiewe ontgiftingseffekte wat bydra tot die herstel van sy pasiënte. Hy het beweer dat, in teenstelling met soutenemas, koffie in die enema deur die gladdespier van die dunderm en die lewer beweeg. Dit, het hy gesê, stimuleer die outonome senustelsel op dieselfde manier as wanneer kafeïen per mond ingeneem en die vrystelling van gal in die lewer geaktiveer word. Dit maak die spysverteringskanaal nog skoner en verwyder meer gifstowwe as 'n normale enema. Hy het gereeld aan sy pasiënte gesê dat "koffie-enemas nie gegee word vir die werking van die ingewande nie, maar om die lewer te stimuleer".
Die beoefening van kolonreiniging het in die negentigerjare 'n herlewing beleef, en op hierdie tydstip is koffie-enemas gebruik as alternatiewe kankerbehandelings.
Gevolge en gevare
Koffie-enemas kan ernstige newe-effekte veroorsaak (sommige is algemeen by ander soorte enemas), insluitend infeksies, bloedvergiftiging, erge elektrolietwanbalans, kolitis, proktokolitis, ingewandskoors, breinbesmetting en hartversaking.
As die koffie te vinnig ingevoeg word of te warm is, kan dit die ingewande brand of perforasie van die rektum veroorsaak.
Die toediening van koffie elke twee uur word verbind met twee sterfgevalle as gevolg van ernstige elektrolietwanbalans, hiponatremie (tekort aan natrium), dehidrasie en water om die longe en hart.
Metaxya
Metaxya is 'n neotropiese genus van varings in die orde Cyatheales. Dit is die enigste genus in die familie Metaxyaceae in die Pteridophyte Phylogeny Group-klassifikasie van 2016 (PPG I). Alternatiewelik kan die genus in die subfamilie Metaxyoideae van 'n breër gedefinieerde familie Cyatheaceae, die familieklassifikasie wat in 2019 in Plants of the World Online gebruik is, geplaas word.
Die spesies van die genus word deur groot blare wat 2,5 m in lengte nader, gekenmerk.
Spesies
Soos in November 2019 aanvaar Plants of the World Online die volgende spesies:
TVN (Suid-Korea)
TVN (Total Variety Network, gestileer as tvN) is 'n Suid-Koreaanse landwye algemene vermaaklikheidsnetwerk wat besit word deur CJ ENM E&M Division, beskikbaar op kabel-, SkyLife- en IPTV-platforms.
Nicky Morgan
Nicky Morgan (gebore 1 Oktober 1972) is 'n Britse politikus wat aan die Konserwatiewe Party behoort.
Sedert 24 Julie 2019 is sy minister van Digitale Sake, Kultuur, Media en Sport in die Johnson-kabinet.
Morgan was voorheen die minister van Onderwys gewees.
Dalila Bela
Dalila Bela (gebore 5 Oktober 2001) is 'n Kanadese aktrise. Sy is bekend vir haar rolle in die rolprent Diary of a Wimpy Kid: Dog Days (2012) en in die televisiereekse Once Upon a Time (2011), Odd Squad (2014), en Anne with an E (2017).
Euryops nodosus
Euryops nodosus is 'n struik wat wat tot die Asteraceae  familie hoort. Die spesie is endemies aan die Noord-Kaap en die Wes-Kaap. Die plant kom in die Groot-Karoo voor, vanaf die Nuweveldberge-eskarp tot by Cradock.
Dendrochronologie
Dendrochronologie is die studie van jaarringe wat tydens die diktegroei van hout gevorm word.
Thomas Cullinan
Sir Thomas Cullinan (1862 - 1936) was 'n Suid-Afrikaanse nyweraar en eienaar van die Premier-diamantmyn naby Cullinan. Cullinan is in die Oos-Kaap gebore. Hy tree toe tot die boubedryf en neem ook deel aan die oorloë in die 1870's. Hy gaan later na die Barberton-omgewing. Hy verhuis daarna na die Witwatersrand en tree toe tot die mynwese. Hy raak betrokke in steen- en teëlproduksie en stig een van die grootste fabrieke in Suid-Afrika by Olifantsfontein in 1896. Hy neem deel aan die Tweede Vryheidsoorlog en na die oorlog het hy die reg verkry om op die eiendom van Willem Prinsloo te prospekteer. Hy stig die Premier-myn hier in 1902. In sy later jare spits hy hom toe op nywerheidsondernemings. Hy was die een van die pioniers in Suid-Afrika in die produksie van erdewerke en soortgelyke ware. Hy is oorlede in 1936. Die Cullinan-diamant en die dorpie Cullinan is na hom vernoem.
Dendrochronologie
Die doel van die dendrochronologie is om aan elke jaarring die juiste kalenderjaar toe te wys waarin dit gevorm is en daarmee die ouderdom van die hout waaruit 'n voorwerp gemaak is presies te bepaal. Dendrochronologiese datering is 'n belangrike hulpwetenskap van die argeologie.
Dit is nie moontlik om hierdie doel te bereik deur eenvoudig die jaarringe te tel nie. Pleks daarvan word die volgorde van dik en dun ringe vergelyk met wat in ander stukke hout aangetref word om deur kruisdatering die juiste ouderdom vas te stel. Die dikte van die jaarringe wissel van jaar tot jaar afhanklik van die weersomstandighede in 'n bepaalde gebied, maar by individuele bome kan ook ringe ontbreek of valse ringe optree.
Dendrochronologiese gegewes word gebruik as kalibrasie van die koolstof-14-dateringsmetode.
Katstertslangbos
Die katstertslangbos (Stoebe alopecuroides) is 'n struik wat tot een meter hoog word. Dit is endemies aan die Wes-Kaap en Oos-Kaap waar dit in woudrande en fynbos voorkom vanaf Riversdal tot Uitenhage. Die blare is styf naaldvormig met die rande ingerol, spreidend en gedraai. Die blomhofies is in massas in verlengde are en sonder lintblomme. Hulle is wit en omring deur verskeie rye bruin papieragtige skutblare.
Florence Hale
Florence Hale (14 Mei 1887 – 2 April 1945) was 'n Amerikaanse aktrise. Sy was bekend vir haar rol in die rolprent Oliver Twist (1922).
Theresa Villiers
Theresa Anne Villiers (gebore 5 Maart 1968) is 'n Britse politikus wat sedert 24 Julie 2019 die amp van minister van Omgewing, Voedsel en Landelike Sake van die Verenigde Koninkryk beklee.
Johann Gottlob Schneider
Johann Gottlob Theaenus Schneider (* 18 Januarie 1750 in Collm; † 12 Januarie 1822 in Breslau) was 'n Duitse klassikus en bioloog.
Lewe
Schneiner studeer in Leipzig, Göttingen en Straatsburg. In 1774 word hy op voorspraak van Christian Gottlob Heyne (1729–1812) sekretaris van die Straatburgse klassikus Richard François Philippe Brunck. Daarna word hy professor in die Lettere en Wysbegeerte aan die universiteit van Frankfurt (Oder). Hy word korresponderend lid van die Pruisiese Akademie van Wetenskappe en in 1809 van die Beierse Akademie van Wetenskappe.
Sy belangrikste werk was sy Kritisches griechisch-deutsches Handwörterbuch van 1797, die eerste onafhanklike werk ná Robert Estienne se Thesaurus linguæ Latinæ (1576–78) en skep die basisteks vir Franz Ludwig Carl Friedrich Passow se Opuscula academica (1835) en alle Griekse woordeboeke. In sy werk spits Schneider hom veral toe op die insluiting van wetenskaplike en natuurgeskiedkundige woorde en frases. Hy het ook belanggestel in wetenskaplike manuskripte en publikasies van ouer skrywers.
In 1801 publiseer Schneider 'n verbeterde en aanvullende weergawe van die Systema Ichthyologiae iconibus ex illustratum deur Marcus Élieser Bloch, 'n standaardwerk oor die taksonomie van visse. Naas die wetenskap wat hom besighou met die studie van visse (igtiologie), was daar ook die paleontologie, veral oor skilpaaie en ander reptiele en amfibieë (herpetologie). In 1811 word hy professor in die Antieke Tale en Welsprekendheid aan die Universiteit van Breslau. In 1814 word hy daar hoofbibliotekaris van die universiteitsbiblioteek. Hy bly daar aktief tot sy dood.
Faisal van Saoedi-Arabië
Faisal bin Abdoel Aziz al-Saoed (Arabies: فيصل بن عبد العزيز آل سعود, Fayṣal ibn ‘Abd al-‘Azīz Āl Su‘ūd; 14 April 1906 - 25 Maart 1975) was van 1964 tot 1975 koning van Saoedi-Arabië. Hy het as ’n invloedryke koninklike politikus opgang gemaak tydens die bewind van sy pa, Abdoel Aziz al-Saoed, ook bekend as Ibn Saoed, en broer, Saoed. Terwyl hy kroonprins was, het hy slawerny in Saoedi-Arabië verbied. Hy het koning Saoed gedwing om in 1964 ten gunste van hom te abdikeer met die hulp van ander lede van die koninklike familie en die land se grootmoefti.
Faisal het ’n beleid van modernisering en hervormings ingestel. Sy belangrikste buitelandse beleide het ingesluit pan-Islamisme, anti-kommunisme en pro-Palestynse nasionalisme. Hy was aan die hoof van die olieverbod in 1973 wat ’n oliekrisis veroorsaak het.
Faisal het die koninkryk se burokrasie gestabiliseer en hy was gewild onder Saoediërs, al was sy hervormings ietwat omstrede. Hy is in 1975 deur sy neef, Faisal bin Moesaid, vermoor.
Vroeë lewe
Faisal bin Abdoel Aziz is op 14 April 1906 in Riaad gebore. Hy was die derde oudste seun van Ibn Saoed. Sy ma was Tarfa bint Abdoellah bin Abdoellatif al-Sheikh, met wie Ibn Saoed in 1902 getroud is nadat hy Riaad herower het.
In 1919 het die Britse regering Ibn Saoed genooi om Londen te besoek. Hy kon nie gaan nie en het prins Faisal in sy plek gestuur. Dié was die eerste Saoediese koninklike wat Engeland besoek het. Sy besoek het vyf maande geduur. In dieselfde tyd was hy in Frankryk: die eerste Saoediese koninklike wat dié land amptelik besoek het.
Toe sy broer, Saoed, koning word ná sy pa se dood het Faisal die kroonprins geword en later eerste minister.
’n Magstryd het tussen Saoed en Faisal ontstaan en Saoed het die amp van eerste minister afgeskaf. In 1963 het Faisal egter tydens Saoed se afwesigheid weens mediese behandeling meer mag begin versamel. Hy het ’n nuwe kabinet saamgestel en ’n bondgenootskap met sy broers prinse Fahd en Sultan gevorm. Die nuwe regering het Saoed se seuns uitgesluit. Faisal het ’n 10-punt-hervorming belowe wat die opstel van basiese wette, die afskaffing van slawerny en die stigting van ’n regsraad ingesluit het.
Met sy terugkeer het Saoed Faisal se nuwe reëlings afgekeur en gedreig om die koninklike wag teen sy broer te mobiliseer. In antwoord hierop het Faisal geëis dat Saoed hom regent maak en alle koninklike magte aan hom oordra. Hy het die steun gehad van die Islamitiese elitegeleerdes, insluitende ’n fatwa (edik) deur die grootmoefti van Saoedi-Arabië, ’n familielid van Faisal aan moederskant. Hy het ’n beroep op Saoed gedoen om tot sy broer se eise in te willig.
Saoed het geweier, en Faisal het die nasionale wag opdrag gegee om sy paleis te omsingel. Eindelik het Saoed in Maart 1964 ingegee en Faisal as regent aangewys met volle uitvoerende mag. Hy was hierna bloot ’n skynhoof. In November het die Islamitiese geleerdes, kabinet en senior lede van die regerende familie Saoed gedwing om te abdikeer en Faisal het op 2 November die nuwe koning geword. Saoed het die res van sy lewe in bannelingskap gewoon.
Modernisering
Vroeg tydens sy bewind het Faisal ’n edik uitgevaardig dat die kinders van alle Saoediese prinse in die land moet skoolgaan eerder as oorsee. Dit het dit gewild gemaak onder die hoërklasfamilies om hulle seuns terug te bring van oorsee om in die koninkryk opgevoed te word. Hy het ook die land se huidige stelsel van administratiewe streke ingestel en die fondament vir ’n moderne welsynstaatstelsel gelê. In 1970 het hy die departement van justisie daargestel en die land se eerste vyfjaarpan vir ekonomiese ontwikkeling begin.
Stappe teen staatsgrepe
thumbnail|Koning Faisal in die vroeë 1970's saam met Moeammar Ghaddafi. In die 1950's en 1960's was daar verskeie staatsgrepe in die streek. Moeammar Ghaddafi s’n in 1969 in die olieryke Libië was veral ’n bedreiging vir Saoedi-Arabië vanweë die ooreenkomste tussen die twee ylbevolkte woestynlande. Daarom het Faisal ’n gesofistikeerde veiligheidsapparatus opgebou en andersdenkendes ferm onderdruk.
Soos in alle sake, het hy hierdie beleide in Islamitiese terme geregverdig. Vroeg tydens sy bewind, toe hy gekonfronteer word met eise vir ’n geskrewe grondwet, het hy geantwoord: "Ons grondwet is die Koran."
Buitelandse betrekkinge
thumb|Faisal, die Amerikaanse president [[Richard Nixon en dié se vrou, Pat (27 Mei 1971).]] As koning het Faisal die nou bande van sy pa met die VSA voortgesit. Hy het swaar op Amerika gesteun om sy gewapende magte te bewapen en op te lei. Faisal was teen kommunisme en het geweier om bande met die Sowjetunie of enige Oosblokland aan te knoop, want volgens hom was kommunisme en Islam onversoenbaar.
Rietvleispruit
Die Rietvleispruit is 'n sytak van die Leeuspruit en die Elandsrivier in die provinsie Mpumalanga, Suid-Afrika.
Die Rietvleispruit en Leeuspruit vloei in 'n noordwaartse rigting verby Machadodorp voor hulle by die Elandsrivier aansluit, en is in die Komati-bekken geleë.
Faisal van Saoedi-Arabië
Buitelandse betrekkinge
Daar word algemeen geglo Faisal se olieverbod was die werklike rede vir die sluipmoordaanval op hom as gevolg van ’n Westerse sameswering.
Sluipmood
Faisal is op 25 Maart 1975 van naby deur sy halfbroer se seun, prins Faisal bin Moesaid, gekiet nadat dié kort tevore van Amerika af teruggekom het. Die voorval het plaasgevind by ’n geleentheid waartydens die koning sy huis aan die land se burgers oopgestel het om petisies aan hom te oorhandig. In die wagkamer het die koning nader geleun om die prins te omhels volgens Saoediese gebruik. Op daardie oomblik het die prins ’n pistool uitgehaal en die koning twee keer geskiet.
Koning Fiasal is kort daarna in die hospitaal oorlede. Een teorie vir die aanval was om wraak te neem vir die dood van prins Faisal se broer, prins Khalid bin Moesaid, wat in ’n protesoptog teen die instelling van televisie in die land deur ’n polisieman doodgeskiet is.
Prins Faisal, wat dadelik ná die aanval in hegtenis geneem is, is eers kranksinnig verklaar, maar Saoediese mediese kundiges het bepaal hy was gesond van gees toe hy die koning geskiet het. Prins Faisal is aan koningsmoord skuldig bevind en op die openbare plein in Riaad tereggestel.
Gavin Williamson
Gavin Alexander Williamson (gebore 25 Junie 1976) is 'n Britse politikus wat sedert die 24 Julie 2019 die amp van minister van Onderwys van die Verenigde Koninkryk beklee.
Al-Balad
Al-Balad (Arabies: البلد, "Die Stad") is die 90ste soera, of hoofstuk, van die Koran. Dit bevat 21 ajat, of verse, in die Afrikaanse Koran.
Eemsmond
Eemsmond is 'n voormalige munisipaliteit in die provinsie Groningen in die noordooste van Nederland. Eemsmond is gestig in 1991 deur die samevoeging van die munisipaliteite Hefshuizen, Kantens, Usquert en Warffum. Uithuizen was die administratiewe setel van die munisipaliteit gewees.
Op 1 Januarie 2019 is Eemsmond opgegaan in die nuwe munisipaliteit Het Hogeland.
Sonja Bennett
Sonja Bennett (gebore 24 Augustus 1980) is 'n Kanadese aktrise, vervaardiger, en skryfster. Sy is bekend vir haar rolle in die rolprente The Fog (2005), Fido (2006), YPF (2007), en Preggoland (2014).
1997 Hongaarse Grand Prix
Die 1997 Formule Een Hongaarse Grand Prix is op 10 Augustus 1997 op die Hungaroringrenbaan in Mogyoród, Boedapest Hongarye gehou. Die wedren is deur Jacques Villeneuve in sy Williams-Renault gewen.
Eemsmond
Plekke
Breede, Doodstil, Eemshaven, Eppenhuizen, Hefswal, Kantens, Katershorn, Koningsoord, 't Lage van de Weg, Noordpolderzijl, Oldenzijl, Oosternieland, Oudeschip, Paapstil, Roodeschool, Rottum, Rottumeroog, Rottumerplaat, Startenhuizen, Simonszand, Stitswert, Uithuizen, Uithuizermeeden, Usquert, Valom, Wadwerd, Warffum, Zandeweer en Zevenhuizen.
Grootegast
Op 1 Januarie 2019 is Grootegast opgegaan in die nuwe munisipaliteit Westerkwartier.
Plekke
Doezum, Grootegast, Faan, Kornhorn, Kuzemer, Kuzemerbalk, Lutjegast, Niekerk, Oldekerk, Opende, Peebos, Sebaldeburen en De Snipperij.
Georgia Hale
Georgia Hale (24 Junie 1905 – 7 Junie 1985) was 'n Amerikaanse aktrise. Sy was bekend vir haar rolle in die rolprente The Gold Rush (1925), The Salvation Hunters (1925), Man of the Forest (1926), en Gypsy of the North (1928).
John Howard (Australiese akteur)
John Howard (gebore 22 Oktober 1952) is 'n Australiese akteur. Hy is bekend vir sy rolle in die rolprente Jindabyne (2006) en Mad Max: Fury Road (2015), en in die televisiereekse SeaChange (1998) en All Saints (1998).
Klein-Soutpansbergaalwyn
Die Klein-Soutpansbergaalwyn (Aloe vogtsii) is 'n aalwyn wat endemies aan Limpopo is waar dit op of naby die kruin van die Soutpansberg voorkom, op 'n hoogte van 1400 tot 1700 m bo seevlak.
Die aalwyn is stamloos en word tot 70 cm hoog. Die plant blom van Februarie tot April en die blomme is rooi of donkerpienk. In Engels staan die aalwyn bekend as Vogt’s aloe.
Rietbokloop
Die Rietbokloop is 'n takrivier van die Krokodilrivier in die provinsie Mpumalanga, Suid-Afrika.
Die rivier vloei suidwaarts deur landelike nedersettings naby die westegrens van die Krugerwildtuin, voordat dit in die omgewing van Tekwane digby die N4-tolpad by die Krokodilrivier aansluit.
Matt Hancock
Matthew John David Hancock (gebore 2 Oktober 1978) is 'n Britse politikus wat tussen Julie 2018 en Junie 2021 die amp van minister van Volksgesondheid en Maatskaplike Werk van die Verenigde Koninkryk beklee het.
Jean Hale
Jean Hale (gebore 27 Desember 1938) is 'n Amerikaanse aktrise, skryfster, en vervaardiger. Sy is bekend vir haar rolle in die rolprente In Like Flint (1967) en Two Toes: The Coyote Legend of Green River, en in die televisiereekse The Wild Wild West (1965) en Batman (1966).
Stephanie Bennett (aktrise)
Stephanie Bennett (gebore 12 Junie 1989) is 'n Kanadese aktrise. Sy is bekend vir haar rolle in die rolprent Big Eyes (2014) en in die televisiereekse The Romeo Section (2015) en Shadowhunters: The Mortal Instruments (2016).
OCN
OCN is 'n filmkanaal op basiese kabel in die hele Suid-Korea, wat besit word deur CJ ENM E&M Division. In die 2000's het dit die mees besigtigde stasie in Suid-Korea geword, wat hulle daartoe gelei het om hul wyd-erkende Engelse slagspreuk "Korea nummer een-kanaal" te skep. Met kabel-TV-penetrasie in Suid-Korea redelik hoog, is OCN 'n gewilde filmbron.
OCN se reeks is 'n mengsel van films van 'n aantal jare gelede of vroeër, veral gedurende die dag, met meer onlangse films gedurende die eerste keer in die aand. Daar word nie films van so onlangs soos die susterstasie CatchOn, 'n betaaldiens wat op kabel-TV aangebied word, uitgesaai nie. Hulle stuur ook afleidings van gewilde oorsese televisiereekse, meestal uit die Verenigde State.
Meghan, Hertogin van Sussex
Meghan, Hertogin van Sussex (gebore Rachel Meghan Markle; 4 Augustus 1981) is 'n voormalige Amerikaanse aktrise en tans lid van die Britse koninklike familie.
In 2017 is sy verloof aan prins Harry, Hertog van Sussex, en het aangekondig dat sy uittree uit die vermaakbedryf. Met haar huwelik met prins Harry op 19 Mei 2018 het sy die titel Haar Koninklike Hoogheid die Hertogin van Sussex aangeneem.
Vroeë lewe
Rachel Meghan Markle is op 4 Augustus 1981 in Los Angeles, Kalifornië, gebore. Haar ma, Doria Ragland, is 'n maatskaplike werker en jogainstruktrise en haar pa, Thomas Markle sr., ’n afgetrede beligtingsregisseur wat al 'n Emmy-toekenning gewen het. Vanweë sy loopbaan het Meghan dikwels die stel van Married...with Children besoek. Sy het ’n ouer halfbroer en -suster, Thomas Markle jr. en Samantha Grant.
Haar ma is 'n swart Amerikaner wat van slawe in Georgia afstam en haar pa van Nederlandse, Engelse en Ierse afkoms. Onder haar pa se voorvaders tel konings Robert I van Skotland en Eduard III van Engeland.
Markle het in Hollywood grootgeword. Ná skool het sy aan die Northwestern-universiteit studeer, waar sy in 2003 ’n B.A.-graad behaal het met teater en internasionale studie as hoofvakke.
Loopbaan
Markle het tussen werke in die vermaakbedryf deur as ’n vryskutkalligraaf gewerk. Haar eerste rol op die skerm was dié van ’n verpleegster in ’n episode van General Hospital. Daarna was sy in verskeie ander klein rolle te sien voordat sy in Julie 2011 die rol van Rachel Zane in Suits losgeslaan het. Sy was tot in 2017 in dié sepie te sien. Sy het in 2010 in twee rolprente, Get Him to the Greek en Remember Me, gespeel en in 2011 in Horrible Bosses.
Persoonlike lewe
Markle was van 2004 af in ’n verhouding met die akteur en vervaardiger Trevor Engelson. Hulle is op 10 September 2011 getroud en in Augustus 2013 geskei.
Sy is sedert Junie 2016 in ’n verhouding met prins Harry, die sesde aanspraakmaker op die Britse troon. In September 2017 het hulle hul eerste koninklike verskyning saam gemaak op die Invictusspele in Toronto.
Markle se verlowing aan prins Harry is op 27 November 2017 aangekondig. Die aankondiging het gelei tot baie bespiegelings oor die moontlike sosiale betekenis daarvan as iemand wat trots oor haar gemengde afkoms is, lid van die koninklike familie word. Die verloofring wat prins Harry aan Markle se vinger gesteek het, bestaan uit ’n groot diamant uit Botswana in die middel en twee kleiner diamante uit die juweelversameling van sy oorlede ma, Diana, Prinses van Wallis. Markle het daarna aangekondig sy tree uit die vermaakbedryf.
Ter voorbereiding van die troue is Markle op 6 Maart 2018 in die Kerk van Engeland gedoop en aangeneem. Die troue het op 19 Mei 2018 in die St. George-kapel by Windsor-kasteel plaasgevind. Die egpaar het ná die troue in Nottingham Cottage op die terrein van Kensington-paleis in Londen gewoon, maar in 2021 na die Verenigde State verhuis.
Echinodictyum
Echinodictyum is 'n genus van sponsdiere uit die klas van die Demospongiae (gewone sponse).
Slimfoon
'n Slimfoon is 'n tegnologies gevorderde selfoon wat mobiele kommunikasie met die rekenkrag van 'n tabletrekenaar en internettoegang verbind en as mediaspeler, digitale kamera en GPS-navigasietoestel gebruik kan word. Baie moderne slimfone word met hoë resolusie-raakskerms toegerus waarop standaard-webblaaie, asook webblaaie wat vir mobiele toestelle geoptimaliseer is, vertoon kan word. Internettoegang word deur mobiele breëbanddienste of draadlose netwerke verskaf.
Araf
thumb|260px|Diagram van die [[Oordeelsdag, van 'n manuskrip deur die Soefistiese mistikus en Islamitiese filosoof Ibn Arabi, omstreeks 1238. Van die dele wat te sien is, is die Arsj (Troon van God), kansels vir die regverdiges (al-Aminoen), sewe rye engele, Gabriël (al-Roeh), Araf (die versperring), Kawthar (die Poel van Oorvloed), al-Maqam al-Mahmoed (waar die profeet Mohammed sal staan om namens die regverdiges te bemiddel), Mizan (die skaal), As-Sirat (die Brug), Djahannam (Hel) en Marj al-Djannat (Grasland van die Paradys). ]]
Slimfoon
Tans is daar 'n verskeidenheid vrye en kommersiële bedryfstelsels vir slimfone beskikbaar, waaronder Google se Android, Apple Inc. se iOS en Microsoft se Windows Phone.
Combretum andongense
Combretum andongense is 'n struik wat aan die familie Combretaceae behoort. Die spesie is endemies aan Angola.
Andrea Leadsom
Andrea Jacqueline Leadsom (gebore 13 Mei 1963) is 'n Britse politikus wat sedert 24 Julie 2019 die amp van minister van Sake, Energie en Industriële Strategie van die Verenigde Koninkryk beklee.
Googoosh
Faegheh Atashin (Persies: فائقه آتشین, gebore op 5 Mei 1950 in Teheran), beter bekend onder haar verhoognaam Googoosh (Persies: گوگوش), is 'n Irannese sangeres en aktrise. Sy word as een van die mees ikoniese vroulike popsangeresse in die Midde-Ooste en Sentraal-Asiatiese lande beskou.
Araf
In Islam is al-A'raf (Arabies: الأعراف) 'n grensgebied of sluier tussen Djannah (hemel) en Djahannam (hel). Dit word bewoon deur diegene wie se sondes en deugsaamhede ewe veel was; hulle was nie heeltemal boos maar ook nie heeltemal goed nie. Dit kan beskryf word as 'n soort vaevuur met ontbering, maar sonder lyding.
Die woord is 'n meervoudsvorm en beteken letterlik "die Verhewe Plekke" in Afrikaans. Die ryk word beskryf as 'n hoë gordyn tussen Djahannam en Djhannah. Die Arabiese historikus Ibn Kathir het al-A'raf beskryf as 'n muur met 'n hek. Die mense in dié hoë muur aanskou die verskrikking van die hel asook die skoonheid van die paradys. Hulle smag daarna om in die paradys in te gaan, maar hulle sondes en deugsaamhede balanseer mekaar uit. Met die genade van God se hulle egter onder die laaste mense wees wat die Paradys binnegaan.
Die Katolieke geleerde van islam Louis Massignon het geglo die Christelike begrip "limbo" is geïnspreer deur die Moeslemse vertolking van Araf.
Araf word in die Koran beskryf in soera "Die Verhewe Plekke" (Al-A'raf), ajat 46-47.
Googoosh
Diskografie
Studio-albums
Louise Closser Hale
Louise Closser Hale (13 Oktober 1872 – 26 Julie 1933) was 'n Amerikaanse aktrise. Sy was bekend vir haar rolle in die rolprente Daddy Long Legs (1931), Platinum Blonde (1931), Dinner at Eight (1933), en Another Language (1933).
Ndwenirivier
Die Ndwenirivier is 'n rivier wat sentraal in KwaZulu-Natal, Suid-Afrika vloei. Die rivier ledig in die Buffelsrivier wat later by die Tugela aansluit.
Alaina Reed Hall
Alaina Reed Hall (10 November 1946 – 17 Desember 2009) was 'n Amerikaanse aktrise. Sy was bekend vir haar rolle in die rolprente Follow That Bird (1985), Death Becomes Her (1992), en Cruel Intentions (1999), en in die televisiereeks 227 (1985).
Karen Bernstein
Karen Bernstein (gebore 25 Mei 1969) is 'n Kanadese aktrise. Sy is bekend vir haar rolle in die rolprente Sailor Moon R: The Movie: The Promise of the Rose (1993) en Sailor Moon SuperS: The Movie: Black Dream Hole (1995), en in die televisiereeks Sailor Moon (1995).
Robert Hughes (Australiese akteur)
Robert Hughes (gebore 19 Augustus 1948) is 'n Australiese akteur. Hy is bekend vir sy rolle in die televisiereekse A Country Practice (1981), Hey Dad..! (1987), en Hampton Court (1991).
2000 Britse Grand Prix
Die 2000 Formule Een Britse Grand Prix is op 23 April 2000 op die Silverstone-renbaan in Silverstone, Brittanje gehou. Dit was die vierde wedren van die kampioenskapseisoen en is deur David Coulthard in sy McLaren - Mercedes gewen.
Echinodictyum antrodes
Echinodictyum antrodes is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Echinodictyum en tot die familie Raspailiidae. Die wetenskaplike naam van die spesie is die eerste keer geldig gepubliseer in 1954 deur De Laubenfels.
Mbizanarivier
Die Mbizanarivier is 'n rivier wat in die ooste van KwaZulu-Natal, Suid-Afrika vloei. Die rivier ledig in die Ngaganerivier wat later by die Tugela aansluit.
Theropoda
Theropoda, of die teropodes (van die Grieks vir "diervoete"), is beide ’n suborde van tweevoetige Saurischia-dinosourusse en ’n klade wat bestaan uit dié suborde en sy afstammelinge (insluitende moderne voëls). Dinosourusse wat tot die suborde behoort het, was hoofsaaklik vleisvreters, hoewel ’n paar groepe ook plante en insekte gevreet het. Teropodes het tydens die Karnium-tydsnede van die Laat Trias-periode sowat 230 miljoen jaar gelede hul verskyning gemaak en sluit in al die karnivore op land van die Vroeë Jura- tot minstens die einde van die Kryt-periode sowat 66 miljoen jaar gelede. In die Jura het voëls ontwikkel uit klein Coelurosauria-teropodes, en hulle word vandag verteenwoordig deur 10 000 lewende spesies.
Van die eienskappe wat teropode-dinosourusse en voëls verbind, is ’n wensbeen, luggevulde bene, die broei van eiers en, minstens in Coelurosauria, vere.
Vel, skubbe en vere
Mesosoïese teropodes se veltekstuur en -bedekking het baie gewissel. Vere of veeragtige eienskappe het in die meeste linies voorgekom. Behalwe by Coelurosauria kon vere beperk gewees het tot die jonger, kleiner spesies, of tot sekere dele van die diere. Baie teropodes was bedek met klein, knopperige skubbe. In sommige spesies is dit afgewissel met groter skubbe met benerige kerns, of osteoderms. Dié soort vel is veral bekend uit goed bewaarde velafdrukke van die seratosourus Carnotaurus.
Die linies wat die verste aan voëls verwant was, het relatief kort vere gehad wat uit eenvoudige, moontlik vertakkende, filamente bestaan het. Eenvoudige filamente word ook gesien by die Therizinosauria, wat ook groot, stywe, skagagtige vere gehad het. Die meer geveerde teropodes, soos Dromaeosauridae, het gewoonlik net skubbe aan die pote gehad. Sommige teropodes was heeltemal met vere bedek, soos die Anchiornis, wat selfs vere aan sy pote en tone gehad het.
Grootte
Tyrannosaurus was dekades lank die grootste bekende teropode en die gewildste een onder die publiek. Sedertdien is ’n paar ander reusagtige vleisvretende dinosourusse beskryf, soos Spinosaurus, Carcharodontosaurus en Giganotosaurus. Die oorspronklike Spinosaurus-fossiele (asook ander, nuwe fossiele wat in 2006 beskryf is) steun die teorie dat Spinosaurus groter as Tyrannosaurus was – moontlik 6 m langer en minstens 1 ton swaarder.
Daar is steeds nie ’n klinkklare verduideliking hoekom dié diere soveel groter was as die landdiere wat voor en ná hulle bestaan het nie.
Houding
In die lig van die omvang van dié groep diere, het die houdings van verskillende teropodes deur die eeue waarskynlik baie verskil. Alle bekende teropodes is tweepotig, met kort voorpote wat vir ’n groot verskeidenheid take aangepas is. By moderne voëls is die lyf gewoonlik in ’n regop posisie, met die bobeen parallel met die ruggraat en die bewegingskrag by die knieë geleë. Wetenskaplikes is nie seker hoe ver terug in die teropode-stamboom hierdie houding en bewegingseienskap strek nie.
Die feit dat nie-vlieënde teropodes tweepotig was, is in die 19de eeu vir die eerste keer besef, voordat hul verwantskap met voëls algemeen aanvaar is. In dié tyd is geglo teropodes soos Carnosauria en Tyrannosauridae het met vertikale bobene geloop, met hul rug in ’n feitlik regop posisie, terwyl hulle hul lang, gespierde sterte gebruik het as bykomende steun in ’n soort kangaroe-styl. Aan die begin van die 1970's het biomeganiese studies van uitgestorwe reuse-teropodes twyfel gewerp op hierdie vertolking. Studies van fossielbene en die gebrek aan sleepmerke by voetspore het daarop gedui dat die diere meer horisontaal geloop het, met hul sterte parallel met die grond. Die houding van die diere se bene wanneer hulle geloop het, bly egter omstrede. Sommige studies ondersteun ’n tradisionele vertikale posisie van die bobene, minstens by die grootste langstert-teropodes, terwyl ander daarop dui dat die knieë gewoonlik in ’n groot mate gebuig was, selfs by reuse soos die Tyrannosauridae. Dit is waarskynlik dat ’n groot verskeidenheid houdings en posisies voorgekom het in die baie uitgestorwe teropode-groepe.
Senustelsel en sintuie
Hoewel dit skaars is, is die harspan van ’n paar teropodes bekend uit fossiele. Dit kan ook gerekonstrueer word sonder om die waardevolle fossiele te beskadig deur die gebruik van rekenaar-tomografieskanderings en 3D-sagteware. Hierdie vondste is baie belangrik vir ’n begrip van hoe moderne voëls se senustelsels sedert die oertyd ontwikkel het. Dit lyk of ’n toename plaasgevind het in die deel van die brein wat deur die grootharsings beslaan is met die verskyning van Coelurosauria, en dat die toename voortgeduur het regdeur die evolusie van Maniraptora en vroeë voëls."
Dieet
Alle vroeë vondste het daarop gedui dat teropodes vleisvreters was. Fossiele van vroeë teropodes het almal skerp tande met geriffelde kante gehad vir die skeur van vleis, en fossiele is gevind met klein diertjies in hul maag of in gevegte met kleiner diere.
Die eerste bevestigde geval van ’n nie-vleisvretende teropode was Therizinosauria. Eers is gedink hulle behoort tot Prosauropoda, maar later is bewys hulle is hoogs gespesialiseerde, plantvretende teropodes. Hulle het groot mage gehad vir die verwerking van plantvoedsel, asook klein koppe met snawels en blaarvormige tande. Uit verdere ondersoeke van Maniraptora-teropodes en hul verwantskappe het dit duidelik geword Therizinosauria was nie die enigste vroeë lid van hierdie groep wat ophou vleis vreet het nie. Baie ander linies van vroeë maniraptors toon aanpassings vir ander soorte diëte, soos saad (sommige Troodontidae) en insekte (baie soorte Avialae en Alvarezsauridae). Sommige was waarskynlik ook omnivore, soos Oviraptorosauria en Ornithomimosauria, en sommige vroeë teropodes soos Masiakasaurus knopfleri en die Spinosauridae lyk of hulle veral vis gevang het.
Evolusiegeskiedenis
Gedurende die Laat Trias-periode het ’n paar primitiewe proto-teropode- en ander teropode-dinosourusse saam bestaan en ontwikkel.
Die vroegste en primitiefste bekende teropode-dinosourusse was die vleisvretende Eodromaeus en die Herrerasauridae van Argentinië (asook moontlik die omnivoor Eoraptor). Die herrerasourusse het in die vroeë Laat Trias (Laat Karnium tot Vroeë Norium) in Noord- en Suid-Amerika bestaan en moontlik in Indië en Suider-Afrika. Hulle het ’n mengsel van primitiewe en meer gevorderde eienskappe gehad. Hoewel sommige paleontoloë eers geglo het herrerasourusse was basale souriskiums (van die orde Saurischia), het kladistiese ontledings ná die ontdekking van die genus Tawa, nog ’n dinosourus uit die Trias, daarop gedui dat die herrerasourusse waarskynlik vroeë teropodes was.
Die vroegste en primitiefste "ware teropodes" was Coelophysoidea. Dit was ’n groep verspreide, lig geboude en moontlik kuddevormende diere. Dit het klein jagters soos Coelophysis en (moontlik) groter roofdiere soos Dilophosaurus ingesluit. Hierdie suksesvolle diere het van die Laat Karnium (vroeë Laat Trias) tot aan die einde van die Toarsium (laat Vroeë Jura) voorgekom. Hulle kon die voorsate van alle teropodes gewees het.
Die ietwat meer gevorderde Ceratosauria (seratosourusse, insluitende Ceratosaurus en Carnotaurus) het in die Vroeë Jura hul verskyning gemaak en tot in die Laat Jura in Laurasië voorgekom. Hulle het meegeding met hul anatomies meer gevorderde Tetanurae-verwante.
Die Tetanurae word onderverdeel in die basale Megalosauroidea (megalosourusse) en die Avetheropoda. Megalosauridae was hoofsaaklik roofdiere uit die Middel-Jura; Avetheropoda, soos hul naam aandui, was nader verwant aan voëls en word weer onderverdeel in Allosauroidea (allosourusse) en Coelurosauria (selurosourusse, ’n baie groot en uiteenlopende dinosourusgroep wat voëls insluit).
Daar was dus in die Laat Trias nie minder nie as vier verskillende linies van Theropoda – seratosourusse, megalosourusse, allosourusse en selurosourusse – wat op die oorvloed klein en groot plantvretende dinosourusse jag gemaak het. Al vier groepe het tot in die Kryt oorleef, en almal behalwe die megalosourusse het tot aan die einde van die periode oorleef, toe hulle geografies geskei is: die seratosourusse en allosourusse in Gondwana en die selurosourusse in Laurasië.
Van die vier groepe was die selurosourusse verreweg die mees uiteenlopende. Van die groepe selurosourusse wat in die Kryt gefloreer het, is Tyrannosauridae (insluitende Tyrannosaurus), Dromaeosauridae (insluitende Velociraptor en Deinonychus, wat merkwaardig ooreenstem met die oudste bekende voël, Archaeopteryx ), die voëlagtige Troodontidae en Oviraptorosauria, die Ornithomimosauria (of "volstruisdinosourusse"), die vreemde plantvreters Therizinosauria met hul reusagtige kloue en die Avialae, wat moderne voëls insluit en die enigste dinosouruslinie is wat die Kryt-Paleogeen-uitwissing oorleef het. Terwyl die oorsprong van hierdie groepe in die Middel-Jura lê, het hulle eers in die Vroeë Kryt volop geword. ’n Paar paleontoloë soos die Amerikaner Gregory S. Paul meen sommige of al hierdie gevorderde teropodes stam in werklikheid af van vlieënde dinosourusse of proto-voëls soos Archaeopteryx – hulle het die vermoë verloor om te vlieg en teruggekeer na ’n landhabitat.
Klassifikasie
Hier onder volg ’n vereenvoudigde klassifikasie van teropode-groepe gebaseer op hul evolusieverwantskap, en georganiseer volgens die lys Mesosoïese dinosourusspesies deur Holtz (2008). Die kruis (†) beteken die groep het geen oorlewende lede nie.